

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 5.decembrī Nr.**753**

(Nr.37, §)

**Par zaudējumu atlīdzināšanu**

Pamatojoties uz Civillikuma 1771., 1775., 1779., 1786, likuma “Par pašvaldībām” 4.pants, Dzīvokļa īpašuma likuma 14.panta pirmo daļu, sakarā ar 2019.gada 4.septembrī Daugavpils pilsētas pašvaldības valdījumā esošajā dzīvoklī Arhitektu ielā 4-50, notikušo ugunsgrēku (Akts par ugunsgrēku Nr.19-37548), ņemot vērā sabiedrības ar ierobežotu atbildību “Dzīvokļu un komunālās saimniecības uzņēmums” 2019.gada 10.septembrī sastādīto Defektu aktu, Daugavpils pilsētas domes Finanšu komitejas 2019.gada 5.decembra atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Uzdot sabiedrībai ar ierobežotu atbildību “Dzīvokļu un komunālās saimniecības uzņēmums”, reģistrācijas Nr.41503002485, veikt dzīvojamās mājas Arhitektu ielā 4, Daugavpilī, kopīpašumā esošajā daļā ietilpstošās kāpņu telpas ugunsgrēka seku novēršanas remontdarbus saskaņā ar 2019.gada 31.oktobra lokālo tāmi Nr.3041 (pielikumā).

2. Apmaksāt remonta izdevumus no Daugavpils pilsētas pašvaldības pamatbudžeta apakšprogrammas “Pašvaldības mājokļu un teritoriju uzturēšana un apsaimniekošana”.

3. Pēc ugunsgrēka izcelšanās iemesla noskaidrošanas regresa kārtībā piedzīt no ugunsgrēka izcelšanās vainojamās personas (ja tāda tiks noskaidrota) visus zaudējumus, kas radīsies Daugavpils pilsētas Domei sakarā ar lēmuma 1.punkta izpildi.

Pielikumā: Sabiedrības ar ierobežotu atbildību “Dzīvokļu un komunālās saimniecības uzņēmums” 31.10.2019. lokālā tāme Nr.3041 kāpņu telpas remontam pēc ugunsgrēka.

Domes priekšsēdētājs *(personiskais paraksts)* A.Elksniņš